text: Her kan du få et hus til under 100.000 kroner
  26 januar 2016 kl. 07.20
  Danmarks fem billigste villaer koster under 100.000 kroner. Landets fjerde-billigste hus ligger i Ketting på Als.
  Vil du kaste dig ud i et bolig-projekt lidt ud over det sædvanlige, er der en oplagt mulighed i Ketting på på Als.
  Her venter et fredet og romantisk bondehus på en ejer, der vil give det den helt store svingom i samarbejde med Sønderborg Kommune og Kulturarvsstyrelsen. Prisen er 95.000 kroner - og dermed er det p.t. Danmarks 4.-billigste hus.
  Danmarks fem billigste villaer koster nemlig under 100.000 kroner, og priserne starter helt nede ved 85.000 kroner. Det viser en ny opgørelse fra Boligsiden.dk.
  Til de priser får du fire vægge og et tag på egen grund, men meget mere skal du ikke forvente. De meget lave priser afspejler ganske nøje husets stand.
  